stanford-oval/wikipedia huggingface dataset:
סוכי ארצ'בולד
מאפיינים

סוכי זה הוא אחד המינים הגדולים ביותר במשפחת הסוכיים והוא מגיע לאורך של 37 סנטימטרים. רוב גופו של הזכר בצבע שחור, קשתית עינו בצבע חום, הרגליו בצבע אפור ונוצות פדחת ראשו בצבע צהוב. הנקבה קטנה יותר מהזכר, צבע כנפייה צהוב והיא חסרת נוצות בפדחת ראשה. מין זה התגלה בידי החוקר אוסטין לומר ראנד בשנת 1939 ותואר על ידו שנה לאחר מכאן בשנת 1940. המין קרוי על שם החוקר והאורניתולוג ריצ'רד ארצ'בולד שחקר את האי גינאה החדשה. לא ידוע הרבה על מין זה אך בשל אובדן בתי גידול הוא מסווג על ידי הרשימה האדומה של IUCN במצב השימור קרוב לסיכון.
כלך

| כלך |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: סוככאים
משפחה:: סוככיים
סוג:: כלך
שם מדעי
 Ferula ‏לינאוס, 1753

כֶּלֶך (שם מדעי: Ferula) הוא סוג של פרח המונה כ-140 מינים במשפחת הסוככיים, שמוצאו באגן הים התיכון וגדל בעיקר באקלים צחיח. מיני צמחים רבים בסוג, ובמיוחד הכלך המצוי, מכונים באנגלית "giant fennel" (שומר ענק), למרות שהם לא מהסוג שומר(אנ').
תיאור

צמחי הכלך הם צמחים רב שנתיים עשבוניים הגדלים עד לגובה 1–4 מטר, עם גבעולים חזקים, חלולים, ובשרניים במידה מסוימת. העלים תלת מנוצים (אנ') או אפילו מחולקים ליותר, עם נדן בסיסי חזק העוטף את הגבעול. הנדנים הבסיסיים של Ferula oopoda, למשל, מגיעים לאורך של עד 15 ס"מ ויוצרים גביע המחזיק כמות של כוס מים. הפרחים לרוב צהובים, לעיתים נדירות לבנים, וצומחים במבנים גדולים של סוככים.
שימושים

התבלין הרומי סילפיום הגיע כנראה ממין של כלך, Ferula tingitana או מין אחר שנכחד (יצוין שישנם זיהויים אחרים). הרומאים קראו למוט החלול והקל העשוי מהצמח הזה "פרולה", כשמו הלועזי של הצמח (השווה גם ל"פסקס", זרדי המשפט). מוטות כאלה שימשו כמקלות הליכה, סדים לקיבוע, בחישת נוזלים רותחים וענישה גופנית. [דרוש מקור]
הגומי הטבעי המופק מהשרף של מינים רבים של כלך משמש למטרות שונות:
Ferula foetida, חלתית ומינים אחרים משמשים להכנת התבלין asafoetida, או hing
Ferula gummosa מפיק חלבנה
Ferula hermonis מפיק Zallouh (אנ')
Ferula moschata מפיק Muskroot (אנ')
Ferula persica או F. szowitziana מפיקים sagapenum
Ferula marmarica מפיק "Cyrenaican Ammoniacum"
Ferula ammoniacum (אנ') מפיק "Persian ammoniacum".
Ferula communis subsp. brevifolia מפיק "Moroccan ammoniacum".
הערות שוליים

↑  Ferula in Flora of Pakistan @ efloras.org, www.efloras.org
↑  Common Giant Fennel : Toxic, www.wildflowers.co.il
↑  T.I. Agagmuradov, Badghiz, (1984)p. 187
↑  Ferula assa-foetida Asafoetida - Devil's Dung. Hing (Indian), Asafetida PFAF Plant Database, pfaf.org
| --- | --- |
בקרת זהויות :  NLI: 987007528997905171 
Ferula foetida
כלך באיראן
אזנית הכלך בבינגל, טורקיה
שואת יהודי צרפת

שואת יהודי צרפת היא ריכוזם של עשרות אלפי יהודים צרפתיים במחנות ריכוז בצרפת וגירושם על ידי שלטונות צרפת ואנשי אס אס גרמניים למחנות השמדה במזרח אירופה כחלק מהשואה שהתרחשה בזמן מלחמת העולם השנייה. כרבע מיהדות צרפת, 78,000, נספו בשואה.
רקע

במאי 1940 פלשה גרמניה לצרפת, וב-22 ביוני נחתם הסכם שביתת הנשק בין גרמניה הנאצית לצרפת. לפי ההסכם שלוש חמישיות משטחה של צרפת כולל כל אזור החוף הצפוני הועברו לשלטון גרמני, והשטח הנותר ניתן לממשלת בובות צרפתית מטעם הגרמנים שכונתה "ממשלת וישי". מנהיגי ממשלת וישי היו המרשל פטן וסגנו פייר לאוול. פטן שהיה במלחמת העולם הראשונה גיבור קרב וורדן, זכה לאהדה ציבורית ניכרת בצרפת לאחר כיבושה על ידי הגרמנים. פטן הוביל מדיניות "להחזיר את צרפת לצרפתיים" ולפיה ריכוז המאמץ הצרפתי הוא בעניינים לאומיים צרפתיים תוך דחיקת רגלי הזרים ובכללם היהודים. ביולי 1940 חוקק חוק "לבדיקת אזרחות המהגרים" כתוצאה מחוק זה, בוטלה אזרחות של כ-16,000 אזרחים צרפתיים, שליש מהם יהודים. יחד עם חוק זה, נאסר על כל מי שלא צרפתי מבטן ולידה לעסוק בשירות הציבורי, כדוגמת עריכת דין ורפואה ושאר המקצועות. באוגוסט 1940 חוקק חוק ספציפי כנגד היהודים שעניינו ביטול 'האמנספציה' דהיינו כתב השוואת הזכויות שניתנה ליהודים בשנת 1782 על ידי נפוליאון. בהמשך, הורה ליהודים לענוד טלאי צהוב, סילק אותם מעבודותיהם, שלל את פרנסותיהם והחרים את רכושם.
מעצרים

בחורף 1940–1941 שלחו הגרמנים והצרפתים עשרות אלפי יהודים למחנות מעצר בדרום צרפת, בהם גירס וסן סיפריאן.
רובם היו פליטים ומהגרים. באביב 1941 חודשו המעצרים. במחנות אלה נספו אלפי יהודים.
בשנת 1942 לתעודת זהות של יהודי צרפת התווסף מידע על מוצאם היהודי. הדבר הקל על חיפושם ומעצרם.
גירושים להשמדה

ב-16 ביולי 1942 החלה משטרת צרפת במעצרים המוניים של יהודי פריז, וזאת בהסתמך על רישומם, שנעשה על ידי שוטרים צרפתיים. המשטרה ריכזה את היהודים במחנות ריכוז באזור פריז, העיקריים שבהם דראנסי, בון לה רולנד ופיטיביה, ושלחה אותם ברכבות של חברת הרכבות הצרפתית למחנות השמדה. המעצרים התפשטו לכל רחבי צרפת, גם לאזור "משטר וישי" החופשי לכאורה. בנובמבר 1942 כבשו הגרמנים גם את אזור משטר וישי והמשיכו לעצור יהודים ולשלחם להשמדה.
בסוף 1944 שוחררה כמעט כל צרפת. עד אז הספיקו הצרפתים והגרמנים לשלוח למחנות ההשמדה כ-78,000 יהודים, שהיוו כרבע מיהדות צרפת. מארק ירבלום היה בין מנהיגי הקהילה בתקופת המלחמה ומיד אחריה.
קבלת אחריות על ידי הממשלה

במשך עשרות שנים נמנעה ממשלת צרפת מהתנצלות על תפקידה של משטרת צרפת במעצר היהודים ועל שיתוף הפעולה של המדינה עם גרמניה הנאצית. הטענה הרשמית הייתה כי משטר וישי, בראשותו של פיליפ פטן, פירק את הרפובליקה הצרפתית והקים מדינה חדשה במהלך המלחמה, ולכן אין זה מתפקידה של הרפובליקה שהתחדשה לאחר המלחמה להתנצל על מעשים שבוצעו בתקופה שבה לא התקיימה. עמדה זו הובעה, בין היתר, על ידי הנשיא לשעבר פרנסואה מיטראן, והובעה מחדש במהלך קמפיין הבחירות לנשיאות בשנת 2017 על ידי מארין לה פן, מנהיגת מפלגת הימין הקיצוני "החזית הלאומית".
נושא "הפתרון הסופי" הודחק במשך שנים רבות. הנרטיב שאומץ על ידי שארל דה גול כבר משנת 1944, ולפיו רובו המכריע של העם הצרפתי התנגד לכיבוש הנאצי, למעט קומץ בוגדים, הקשה על ההכרה בתפקידי הפקידים, השוטרים והז'נדרמים הצרפתים בביצוע הפתרון הסופי. הספר הראשון שהתייחס לנושא בהרחבה היה Vichy France: Old Guard and New Order, 1940-1944 מאת ההיסטוריון האמריקאי רוברט פקסטון, שפורסם בשנת 1972, אם כי עיקר עיסוקו היה במשטר וישי בכלל. הספר הראשון שהוקדש כולו לנושא היה Vichy France and the Jews, שנכתב על ידי פקסטון בשיתוף עם ההיסטוריון הקנדי מייקל מארוס ופורסם בשנת 1981.
ב-16 ביולי 1995 נשא נשיא צרפת ז'אק שיראק נאום שבו הצהיר כי הגיע הזמן להתמודד עם העבר, והכיר באחריות המדינה לרדיפת היהודים וקורבנות נוספים בתקופת הכיבוש הגרמני. שיראק ציין כי על פי דרישות הנאצים, היו אלה "4,500 שוטרים וז'נדרמים צרפתים, בפיקודם של מנהיגיהם, שביצעו את המעצר". הוא תיאר את אירועי מעצר היהודים בוולודרום ד'איבר במילים: "[אלו] שעות אפלות שכתם אותן יישאר על ההיסטוריה שלנו לעד... השיגעון הפלילי של הכובש נתמך על ידי העם הצרפתי, על ידי המדינה הצרפתית... צרפת, באותו יום, ביצעה את הבלתי נסלח."
ב-22 ביולי 2012, לציון 70 שנה למצוד ול ד'איבר, נשא נשיא צרפת פרנסואה הולנד נאום באתר ההנצחה למאורע, שבו הגדיר את האירוע כפשע שבוצע "בצרפת, על ידי צרפת". הולנד הדגיש כי השתתפות המשטרה הצרפתית בגירושים הייתה בגידה בערכי הרפובליקה, בעקרונותיה ובאידיאלים שלה.
ביולי 2017, בטקס זיכרון נוסף לקורבנות, הכיר נשיא צרפת עמנואל מקרון באחריותה של צרפת לשואה וגינה ניסיונות לשכתב את ההיסטוריה ולהכחיש את אחריות המדינה למעצר ולגירוש כ-13,000 יהודים בשנת 1942. מקרון הדגיש: "זו הייתה אכן צרפת שאירגנה זאת", וציין כי "לא היה גרמני אחד שהשתתף בכך". בעוד ששיראק והולנד לא התייחסו במפורש לשאלה האם משטר וישי ייצג את המדינה הצרפתית, מקרון קבע חד-משמעית כי משטר וישי היה חלק מהמדינה הצרפתית: "נוח לתאר את משטר וישי כמשהו שנולד מכלום וחזר אל הכלום. כן, זה נוח, אבל זו אינה האמת. איננו יכולים לבנות גאווה על יסוד שקר." הוא גם הזכיר את התנצלותו של שיראק מ-1995 והוסיף: "אני אומר זאת שוב: צרפת היא זו שאירגנה את המעצר, את הגירוש, ולכן, עבור כמעט כולם – את המוות."
ראו גם

אוז"ה
ילדי איזיו
חוק מעמד היהודים
מחנה הריכוז ריווזאלט
הצבא היהודי
ההתנגדות היהודית בצרפת בתקופת מלחמת העולם השנייה
הערות שוליים

↑  לירז לחמנוביץ, שואת יהודי צרפת - סקירה ספרותית, באתר יד ושם
↑  Simons, Marlise (17 ביולי 1995). "Chirac Affirms France's Guilt In Fate of Jews". The New York Times. נבדק ב-2019-05-10. {{cite web}}:  (עזרה)
↑  McAuley, James (10 באפריל 2017). "Marine Le Pen: France 'not responsible' for deporting Jews during Holocaust". The Washington Post. נבדק ב-2019-05-10. {{cite news}}:  (עזרה)
↑  "Allocution de M. Jacques CHIRAC Président de la République prononcée lors des cérémonies commémorant la grande rafle des 16 et 17 juillet 1942 (Paris)" (PDF). www.jacqueschirac-asso (בצרפתית). 16 ביולי 1995. נבדק ב-17 ביולי 2014. {{cite web}}:  (עזרה)
↑  Chirac, Jacques (16 ביולי 1995). "Allocution de M. Jacques CHIRAC Président de la République prononcée lors des cérémonies commémorant la grande rafle des 16 et 17 juillet 1942 (Paris)" [Speech by Mr. Jacques CHIRAC President of the Republic during the ceremonies commemorating the large roundup of July 16 and 17, 1942 (Paris)]. Présidence de la République. Paris. אורכב מ-המקור ב-15 בספטמבר 2008. נבדק ב-22 ביולי 2021. Il est difficile de les évoquer, aussi, parce que ces heures noires souillent à jamais notre histoire, et sont une injure à notre passé et à nos traditions. Oui, la folie criminelle de l'occupant a été secondée par des Français, par l'Etat français. ... La France, patrie des Lumières et des Droits de l'Homme, terre d'accueil et d'asile, la France, ce jour-là, accomplissait l'irréparable. {{cite web}}:  (עזרה)
↑  Willsher, Kim (22 ביולי 2012). "François Hollande sorry for wartime deportation of Jews". נבדק ב-2019-05-10. {{cite web}}:  (עזרה)
↑  Associated Press (16 ביולי 2017). "'France organised this': Macron denounces state role in Holocaust atrocity". The Guardian. נבדק ב-2019-05-10. {{cite web}}:  (עזרה)
↑  Goldmann, Russell (17 ביולי 2017). "Macron Denounces Anti-Zionism as 'Reinvented Form of Anti-Semitism'". The New York Times. אורכב מ-המקור ב-18 באוקטובר 2017. נבדק ב-2019-05-10. {{cite web}}:  (עזרה)
↑  McAuley, James (16 ביולי 2017). "Macron hosts Netanyahu, condemns anti-Zionism as anti-Semitism". washingtonpost.com. The Washington Post.com. נבדק ב-2019-05-10. {{cite web}}:  (עזרה)
↑  "Netanyahu in Paris to commemorate Vel d'Hiv deportation of Jews". bbc.com. BBC News Services. 16 ביולי 2017. נבדק ב-2019-05-10. {{cite web}}:  (עזרה)
| --- | --- |
בקרת זהויות :  NLI: 987007544902005171  LCCN: sh2008105722 
ערך זה הוא קצרמרבנושא השואה. אתם מוזמנים לתרום לוויקיפדיה ו.
טלאי צהוב שנעשה על ידי הנאצים שהיהודים היו מחוייבים לענוד בצרפת
יהודי צרפת מגורשים ממרסיי, 1943
מירנון

| מירנון |
| --- | --- |
 המין מירנון מטבעוני בסוג
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: אפעוניים
סוג:: מירנון
שם מדעי
 Myrichthys ‏ז'ראר, 1859

מִירְנוּן (שם מדעי: Myrichthys) הוא סוג של צלופח ממשפחת האפעוניים המאגד 11 מינים החיים באוקיינוסים טרופיים וממוזגים ברחבי העולם. שמו בעברית הוא הלחם של המילים מִיר (מלטינית), ונוּן, דג בערבית.
מינים

Myrichthys aspetocheiros
Myrichthys breviceps
מירנון זעמני (Myrichthys colubrinus) – חי גם במפרץ אילת.
מירנון מטבעוני (Myrichthys maculosus) – חי גם במפרץ אילת.
Myrichthys magnificus
Myrichthys ocellatus
Myrichthys paleracio
Myrichthys pantostigmius
Myrichthys pardalis
Myrichthys tigrinus
Myrichthys xysturus
הערות שוליים

↑  המונחים במילוני האקדמיה | מונחי האקדמיה, באתר terms.hebrew-academy.org.il
| --- | --- |
בקרת זהויות :  NLI: 987007556341505171
סלמנדרות אולימפיות

| סלמנדרות אולימפיות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות
משפחה:: סלמנדרות אולימפיות
סוג:: סלמנדרה אולימפית
שם מדעי
 Rhyacotritonidae ‏דאן, 1920
תחום תפוצה


סלמנדרות אולימפיות (שם מדעי: Rhyacotritonidae) היא משפחה של בעלי זנב בעלת סוג יחיד סלמנדרה אולימפית (Rhyacotriton) ובו ארבעה מינים. סלמנדרות אלה סווגו במקור למשפחת סלמנדרות חפרפרת, בהמשך הועברו למשפחת הדיכמפטודוניים וב-1992 הועברו למשפחה עצמאית.
אלו סלמנדרות רזות יחסית ובעלות צבעים עזים על עורן, המשמשים אזהרה לטורפים על רעילותן. צבעו כתום, חום או בהיר.
הן חיות בטבע במערב ארצות הברית, בקליפורניה, אורגון ובוושינגטון. הן חיות באזורי גידול לחים ובעיקר בנחלים ויערות ממוזגים שונים.
מיון

משפחת סלמנדרות אולימפיות (Rhyacotritonidae)
סוג סלמנדרה אולימפית (Rhyacotriton )
מין סלמנדרה אולימפית קסקדית (Rhyacotriton cascadae)
מין סלמנדרה אולימפית קולומבית (Rhyacotriton kezeri)
מין סלמנדרה אולימפית מצויה (Rhyacotriton olympicus)
מין סלמנדרה אולימפית דרומית (Rhyacotriton variegatus)
סלמנדרות ענק

| סלמנדרות ענק |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות ענק
משפחות
 סלמנדרות ענקיות  הינוביים
שם מדעי
 Cryptobranchoidea ‏דאן, 1922

סלמנדרות ענק (שם מדעי: Cryptobranchoidea) היא על-משפחה של בעלי זנב המכילה את הדו-חיים הגדולים בעולם, כשהגדולה מכולם היא סלמנדרת ענק סינית (Andrias davidianus) היכולה להגיע לאורך שני מטר. ישנן שתי משפחות בקבוצה, כשבעבר היו כמה משפחות נוספות שנכחדו. הן קרובות לתת-סדרת הסלמנדרות (Salamandroidea).
בני הקבוצה חיים רק ברוסיה האירופית ובאסיה הצפונית עד ליפן - בה חיים רוב המינים, סין, טאיוואן ומין אחד סלמנדרת ענק אמריקאית חיה באמריקה הצפונית.
מינים אלו מותאמים לחיים במים וניזונים מיצורים קטנים החיים בהם, כשמיני סלמנדרות הענק יכולות לטרוף דגים ואף יונקים ועופות מים קטנים.
מיון

תת-סדרה סלמנדרת ענק (Cryptobranchoidea)
משפחת סלמנדרות ענקיות (Cryptobranchidae)
סוג סלמנדרת ענק (Andrias)
סוג ומין יחיד סלמנדרת ענק אמריקאית (Cryptobranchus alleganiensis)
משפחת הינוביים (Hynobiidae)
סוג Onychodactylus
סוג ומין יחיד סלמנדרת שאנגצנג חסונה (Pachyhynobius shangchengensis)
סוג Salamandrella - בו המין סלמנדרה סיבירית
סוג Hynobius
סוג ומין יחיד סלמנדרה מרכז-סיבירית (Ranodon sibiricus)
סוג Paradactylodon
סוג Batrachuperus
סוג Liua
סוג Pseudohynobius
רצען מנומר

| רצען מנומר |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פשפשאים
תת־סדרה:: פשפשים
משפחה:: טורפניתיים
סוג:: רצען
מין:: רצען מנומר
שם מדעי
 Rhynocoris punctiventris ‏הריך-שפר, 1846
רצען מנומר (שם מדעי: Rhynocoris punctiventris) הוא מין של פשפש יבשתי גדול, הניזון מחרקים שוכני פרחים. צבעו אדום או כתום והוא מנומר בנקודות שחורות.
מתחת לראשו ישנו חדק ארוך וכפוף המשמש אותו לדקירת החרקים אותם הוא טורף, ושיתוקם בעזרת הארס שבו, והוא זה שנתן לו את השם רצען. החדק משמש גם להשמעת קולות צרצור[דרוש מקור].
המחנה הממלכתי

| --- | --- |

 מדינה:  ישראל ישראל
 שם רשמי:  המחנה הממלכתי בראשות בני גנץ
 מייסד:  בני גנץ גדעון סער גדי איזנקוט
 מנהיגים:  בני גנץ
 מזכיר כללי:  איתן גינזבורג
 תקופת הפעילות:  10 ביולי 2022 – הווה (שנתיים)
 אפיון:  רשימה ציונית
 אידאולוגיות:  ציונות ליברליזם ממלכתיות
 כנסות:  25
 ממשלות:  37
 אותיות:  כן
 שיא כוחה:  12 מנדטים
 נוצרה מתוך:  כחול לבן חוסן לישראל תקווה חדשה הימין החדש
 סיעות שהתפצלו:  הימין הממלכתי
 מיקום במפה הפוליטית:  מרכז למרכז-ימין
 צבעים רשמיים:  כחול כהה ותכלת
 נציגויות בפרלמנטים
 הכנסת:  8 / 120
 
 https://machane.org.il/
המחנה הממלכתי בראשות בני גנץ היא סיעת מרכז ציונית-ליברלית בכנסת העשרים וחמש. הסיעה מייצגת את מפלגת כחול לבן חוסן לישראל בראשות בני גנץ וגדי איזנקוט. מפלגת תקווה חדשה בראשות גדעון סער הייתה חברה בסיעה עד למרץ 2024.
היסטוריה > הקמת הרשימה

ב-10 ביולי 2022 חתמו בני גנץ וגדעון סער על הסכם ריצה משותפת של המפלגות "כחול לבן חוסן לישראל" ו"תקווה חדשה" בשם "כחול לבן תקווה חדשה". לפי ההסכם, המפלגות יפעלו יחדיו גם לאחר הבחירות וימליצו על בני גנץ לראשות הממשלה. נקבע כי היחס בין שתי המפלגות ברשימה המשותפת יהיה 2:1. דהיינו, שני נציגי כחול לבן ולאחריהם נציג תקווה חדשה וחוזר חלילה. מפלגת "דרך ארץ" שהתמודדה בבחירות לכנסת העשרים וארבע יחד עם תקווה חדשה אינה חלק מההסכם. במהלך הקמפיין יו"ר ועדת הבחירות המרכזית, השופט יצחק עמית, קיבל את עתירת כחול לבן ופסל מודעות של הליכוד בטענה שהן מטעות את הציבור שכן נראה כאילו הופצו על ידי כחול לבן וקבע שעל הליכוד לשלם לכחול לבן 20,000 ש"ח החזר הוצאות על העתירה.
ב-14 באוגוסט 2022 פורסם כי גדי איזנקוט, לשעבר ראש המטה הכללי של צה"ל, יצטרף לרשימה ושמה ישונה ל'המחנה הממלכתי'. במסגרת האיחוד, כחול לבן חוסן לישראל ותקווה חדשה התמודדו ברשימה אחת. בנוסף, הוסכם כי איזנקוט ישובץ במקום השלישי ברשימה, אליו צירף את מתן כהנא מימינה, שמוקם במקום התשיעי ברשימה. כמו כן, הוסכם כי החל מהבחירות לכנסת ה-26, ייערכו בחירות מקדימות לרשימה. ב־15 באוגוסט התפצלו חברי הכנסת שירלי פינטו, מתן כהנא ונפתלי בנט מסיעת ימינה בכנסת, והקימו סיעה בשם "המחנה הממלכתי". מיד לאחר מכן התפצל ראש הממשלה החלופי נפתלי בנט מהסיעה לסיעת יחיד, במטרה להתמזג שוב עם איילת שקד בימינה. ב-22 באוגוסט, הודיעה חברת הכנסת שירלי פינטו על הצטרפותה לרשימה ושיבוצה ברשימה על חשבון מפלגת תקווה חדשה.
היסטוריה > הכנסת העשרים וחמש

הרשימה התמודדה בבחירות לכנסת העשרים וחמש וזכתה בהן ב-12 מנדטים. זאב אלקין מונה ליו"ר הסיעה בכנסת ה־25 ויפעת שאשא ביטון כסגנית יושב ראש הכנסת מטעם המפלגה. בנוסף אחרי התפטרותה של יעל רון בן משה מתפקיד מזכ"לית המפלגה ח"כ לשעבר איתן גינזבורג מונה לתפקיד. עם הקמת ממשלת ישראל השלושים ושבע הסיעה עברה אל ספסלי האופוזיציה. ח"כ פנינה תמנו שטה מונתה ליו"ר הוועדה לקידום מעמד האישה ושוויון חברתי וח"כ מיכאל ביטון מונה ליושב ראש הוועדה המיוחדת לחיזוק הנגב והגליל. במסגרת המחאה נגד הממשלה ונגד הרפורמה המשפטית בפרט, מנהיגי המפלגה לקחו חלק מרכזי, ובני גנץ קרא לעצירת החקיקה ולהידברות בין קואליציה לאופוזיציה. הח"כים איזנקוט וכהנא גם קידמו את קיומן של שיחות הידברות בין תומכי למתנגדי הרפורמה.
ב-11 באוקטובר 2023, במהלך מלחמת חרבות ברזל, המפלגה הצטרפה לקואליציה של ממשלת ישראל השלושים ושבע. חמישה חברים מונו כשרים בלי תיק (בני גנץ, גדעון סער, גדי איזנקוט, יפעת שאשא ביטון וחילי טרופר), גנץ מונה לחבר בקבינט המלחמה ואיזנקוט מונה למשקיף.
ב-12 במרץ הודיע יושב ראש תקווה חדשה גדעון סער על פרישת מפלגתו מהסיעה, והקמת סיעה חדשה בשם "הימין הממלכתי".
ב-9 ביוני הודיע גנץ על פרישת המחנה הממלכתי מהקואליציה.
נציגי הסיעה בכנסת

| כנסת | חברי כנסת | הערות |
| --- | --- | --- |
| הכנסת ה-24 (2021) | 2 מנדטים: מתן כהנא, שירלי פינטו |  התפלגה ב-15 באוגוסט 2022 מתוך סיעת ימינה. באותו יום התפצל נפתלי בנט מהסיעה לסיעת יחיד בשם ביחד, במטרה להתמזג שוב עם איילת שקד בסיעת ימינה. |
| הכנסת ה-25 (2022) | 8 מנדטים: כחול לבן חוסן לישראל: בני גנץ, גדי איזנקוט, פנינה תמנו, חילי טרופר, מיכאל ביטון, מתן כהנא, אורית פרקש-הכהן, אלון שוסטר  תקווה חדשה: גדעון סער, יפעת שאשא-ביטון, זאב אלקין, שרן השכל |  ב-11 באוקטובר 2023, בעקבות טבח שבעה באוקטובר וכניסתה של ישראל למלחמת חרבות ברזל, הצטרפה הסיעה לממשלת חירום לאומית.  ב-13 במרץ 2024 התפצלה מפלגת תקווה חדשה מסיעת מהמחנה הממלכתי והקימה סיעה בשם הימין הממלכתי. |
אידאולוגיה ועקרונות

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא כתיבה יח"צנית.
ברשימה אנשים מהמפלגות כחול לבן חוסן לישראל, תקווה חדשה והימין החדש. חלק מחברי המפלגה האחרונה בעלי עמדות מרכז ואחרים מהימין הישראלי.
אידאולוגיה ועקרונות > מדינה יהודית ודמוקרטית

המחנה הממלכתי מאמין שמדינת ישראל היא מדינה יהודית ודמוקרטית, מדינת הלאום של העם היהודי תוך הגנה על זכויות האזרח והמיעוטים, שמחזקת את ההתיישבות היהודית בארץ ישראל על פי האינטרסים הלאומיים ועל פי חוקי המדינה, וכן מקיימת קשר עם יהדות התפוצות.
המחנה הממלכתי יקדם וישמור על זהותה היהודית של מדינת ישראל ברוח בית הלל.
אידאולוגיה ועקרונות > משטר דמוקרטי

המחנה הממלכתי מאמין בשמירה על עצמאות מערכת המשפט, שמירה על עקרון הפרדת שלוש הרשויות וכן ביצור שלטון החוק.
אידאולוגיה ועקרונות > כלכלה

המחנה הממלכתי מאמינה בשילוב כלכלת שוק חופשי לבין צדק חברתי. בנוסף מאמינה המפלגה בקידום רפורמות לפתיחת שווקים והסרת חסמים רגולטוריים להורדת יוקר המחיה. כמו כן מאמינה המפלגה בשיפור תנאיהם הסוציאליים של המגזר העצמאי, וקידום השתלבות המגזר החרדי והערבי בשוק התעסוקה.
אידאולוגיה ועקרונות > ביטחון לאומי

המחנה הממלכתי תגבש תפיסת ביטחון לאומי חדשה לישראל ארוכת טווח, תפעל נגד ההתעצמות האיראנית במזרח התיכון ותוכנית הגרעין שלה, תפעל ללחימה בטרור, השלמת גדר הביטחון, מניעת בניה בלתי חוקית בשטחי C, תפעל למניעת היווצרותה של מדינה דו לאומית לצד קיבוע הרוב היהודי בישראל ושמירת הזהות היהודית, תקדם פעילות יחד עם מדינות המפרץ והקהילה הבינלאומית לפיתוח אזורי תעשייה ובניית בתי חולים, והגברת חופש התנועה לאוכלוסייה פלסטינית.
אידאולוגיה ועקרונות > חברה ומדינה

מחנה הממלכתי מאמין בחיזוק השירות הציבורי למען אזרחי ישראל, המפלגה תפעל לחיזוק והעצמת מערכת החינוך הממלכתית והנוער הישראלי, תקדם את אזורי הפריפריה בכל הארץ, יפעל לחיזוק השלטון המקומי והרחבת סמכויותיו, יפעל חיזוק מערכת הבריאות הציבורית, יאבק בתופעת האלימות, הגזענות, אי שוויון ואלימות כנגד נשים, יפעל לקידום שוויון הזדמנויות לאנשים עם מוגבליות, קידום החקלאות והתרבות הישראלית.
צעירי המחנה הממלכתי

צעירי המחנה הממלכתי הוא איחוד בין צעירי כחול לבן (כחול לבן חוסן לישראל) לצעירי תקווה חדשה. במטה הצעירים יש תאים סטודנטיאליים, אגף התנדבויות ותוכנית מתמחים.[דרוש מקור] אחרי שתקווה חדשה הודיעה על פרישה מהסיעה במרץ 2024, גם צעירי תקווה חדשה פרשה מצעירי המחנה הממלכתי.
נוער המחנה הממלכתי

תחת מטה הצעירים הוקם בשנית "נוער המחנה הממלכתי" – ארגון בו חברים בני נוער בטווח הגילאים 13–18 או מכיתה ז' עד כיתה יב'. בראש הארגון עומד יו"ר – כיום יואב שטרן. יחד איתו יש את הנהגת הארגון, שממנה תחתיו חמישה בעלי תפקידים (סגן יו"ר, ראש מטה שטח, ראש מטה גיוס דובר וסגן ראש מטה שטח ). מטרתו העיקרית של הארגון היא לקדם את הרעיונות והערכים של המחנה הממלכתי בקרב הנוער ולסייע בהכנסתם לפעילות ציבורית ופוליטית. הארגון מקיים פגישות וסיורים בכנסת, שיחות, סמינרים ומפגשי זום לקידום ולמידה על הפוליטיקה הישראלית.
הערות שוליים

↑  יאיר שרקי, דפנה ליאל, עמית סגל, ‏"יחד נוכל לפרוץ את המבוי הסתום": גנץ וסער הכריזו על איחוד בין כחול לבן לתקווה חדשה, באתר ‏מאקו‏, 10 ביולי 2022
↑  103FM, ‏הנדל נשאר בחוץ בשל דרישת בני גנץ? בכיר תקווה חדשה מגיב, באתר מעריב אונליין, 11 ביולי 2022
↑  אריק בנדר, ‏ייאלצו לשלם: הניצחון של כחול לבן על הליכוד לקראת הבחירות, באתר מעריב אונליין, 3 באוגוסט 2022
↑  עמית סגל, ‏מאחורי הקלעים - כך איזנקוט בחר בבני גנץ, באתר ‏מאקו‏, 14 באוגוסט 2022
↑  אמיר אטינגר, נקמת הקואליציה: פיצול כהנא מימינה אושר, סילמן נדחתה - ותיאלץ לעתור לבג"ץ, באתר ישראל היום, 15 באוגוסט 2022,
אריק בנדר, ‏ועדת הכנסת אישרה את התפלגות כהנא, פינטו ובנט מימינה, באתר מעריב אונליין, 15 באוגוסט 2022.
↑  בנצי רובין, ‏מצאה מפלגה חדשה: שירלי פינטו מצטרפת לגנץ וסער, באתר "סרוגים", 22 באוגוסט 2022
↑  סיון חילאי, מורן אזולאי, גנץ שוחח עם נתניהו ואוחנה: "עצרו הכל וניסע לבית הנשיא", באתר ynet, 1 במרץ 2023
↑  ח"כ בני גנץ בכנס ירושלים: "קורא לנתניהו - עצור את החקיקה", באתר ערוץ 7, ‏2023-02-20
↑  חדשות 12: מפגש נדיר ביוזמת מתן כהנא בין רבנים בכירים בציונות הדתית למנהיגי מחאת הטייסים, נבדק ב-2023-04-01
↑  חזקי שטרן, ‏הכנסת אישרה את הקמת ממשלת החירום; 4 ח"כים התנגדו, באתר כיכר השבת, 12 באוקטובר 2023
↑  יוני גבאי, ‏בום פוליטי: סער נפרד מגנץ ומפרק את המחנה הממלכתי, באתר כיכר השבת, 12 במרץ 2024
↑  מורן אזולאי, המחנה הממלכתי מתפרק: סער הודיע על סוף השותפות עם גנץ, באתר ynet, 12 במרץ 2024
↑  יובל קרני, מורן אזולאי, גנץ פרש ממהממשלה: "נתניהו מונע מאיתנו להתקדם לניצחון אמיתי", באתר ynet, 9 ביוני 2024
↑  מפלגת המחנה הממלכתי, עקרונות המחנה הממלכתי
| רשימות המתמודדות בבחירות לכנסת העשרים וחמש |
| --- | --- | --- |
| מיוצגות בכנסת ה-24 | הליכוד • יש עתיד • המחנה הממלכתי • ש"ס • העבודה • ישראל ביתנו • יהדות התורה • הציונות הדתית - עוצמה יהודית • מרצ • חד"ש-תע"ל • רע"מ • הבית היהודי • בל"ד • חופש כלכלי |  |
| לא מיוצגות בכנסת ה-24 | איחוד בני הברית • אנחנו • אני ואתה	• באומץ בשבילך • דעת טוב ורע וברית שבט אברהם – עלה ירוק ואוסרת אל איסלמיה • הגוש התנ"כי • הלב היהודי • המפלגה הכלכלית החדשה • העצמאים החדשים • הפיראטים • יש כיוון • ישראל חופשית דמוקרטית • כבוד האדם • כל קול קובע • מנהיגות חברתית • נתיב • סדר חדש • צו השעה • צומת • צעירים בוערים • קול הסביבה והחי • קמ"ה –  קידום מעמד הפרט • רשימת שלושים/ארבעים • שחר כוח חברתי * שמע |  |
רשימות המועמדים לכנסת - באתר הכנסת • מפלגות בישראל • הכנסת • פוליטיקה של ישראל
| סיעות הכנסת העשרים וחמש |
| --- | --- | --- |
| קואליציה | הליכוד • ש"ס • יהדות התורה • הציונות הדתית (האיחוד הלאומי–תקומה) • הימין הממלכתי • נעם |  |
| אופוזיציה | יש עתיד • המחנה הממלכתי (כחול לבן חוסן לישראל) • עוצמה יהודית • ישראל ביתנו • רע"מ • חד"ש-תע"ל (חד"ש, תע"ל) • העבודה • ח"כ יחיד - עידן רול |  |
אביעד פרידמן

ערך זה עוסק במנהל ואיש עסקים ישראלי. אם התכוונתם לפיזיקאי ישראלי, ראו .
אביעד פרידמן (נולד ב-22 באוקטובר 1971) הוא איש עסקים, מנהל, דירקטור ויזם חברתי ישראלי, לשעבר מנכ"ל משרד הבינוי והשיכון. וראש מנהלת תקומה.
ביוגרפיה

פרידמן הוא בוגר ישיבת הר עציון ומוסמך לרבנות בהצטיינות. הוא בעל תואר ראשון (בהצטיינות) במדעי הרוח מהאוניברסיטה הפתוחה ותואר שני (בהצטיינות) במינהל ציבורי מאוניברסיטת בר-אילן.
שירת בחטיבת גולני ובמילואים כקצין בדרגת רב-סרן בגדוד 7012 בחטיבת אלכסנדרוני.